

**А Н А Л И З**

**за дейността и финансовото състояние на „ТЕЦ Марица изток 2” ЕАД**

**към 30.06.2016 г.**

**1. Приходи, разходи и финансов резултат**

**Презизминалото първо шестмесечие на 2016 г. общия размер на реализираните от „ТЕЦ Марица изток 2” ЕАД приходи от оперативна дейност възлиза на275559хил.лв., при отчетени през същия период на предходната 2015 г. – 299101 хил.лв. Намалението на общата приходна част е с 23542 хил.лв. или 7,87%.**

Основните си приходи **(271 721хил.лв**) дружеството е реализирало от продажби на електрическа енергия на свободния пазар, както и продажба на електрическа енергия и разполагаема мощност НЕК ЕАД – обществен доставчик, балансираща енергия при излишък ЕСО ЕАД и участие при регулиране нагоре ЕСО ЕАД, студен резерв на ЕСО ЕАД, разполагаема мощност за допълнителни услуги ПР и ВР на ЕСО ЕАД.

***Справка за приходите от продажби към 30.06.2016 г. и 30.06.2015 г.***

|  |  |  |
| --- | --- | --- |
| **Приходи от продажба на продукция** | **30.06.2016**  **(в хил.лв)** | **30.06.2015**  **(в хил.лв.)** |
| *Приходи от активна ел.енергия и*  *разполагаема мощност НЕК ОД* | *21413* | *57232* |
| *Приходи от студен резерв ЕСО* | *2 864* | *5898* |
| *Приходи от продажба на ПР и ВР ЕСО* | *2361* | *2742* |
| *Приходи балансираща енергия ЕСО* | *58* | *51* |
| *Приходи за участие регулиране нагоре ЕСО* | *12703* | *13101* |
| *Приходи от ел.енергия - свободен пазар* | *220974* | *215978* |
| *Приходи от ел.енергия – БНЕБ ЕАД* | *11348* | *0* |
| **Общо:** | **271721** | **295002** |

Към 30.06.2016 г. са реализирани 3 620351 МВтч електроенергия, като за същия период на предходната 2015 г. са продадени 3 866 019 МВтч. Отчита се намаление с 245668 МВтч или 6,35%. През изминалото първо полугодие на 2016 г. се отчита нарастване на продажбите на либерализирания пазар с 283110 Мвтч, като са реализирани 3 227 038 Мвтч /дялово съотношение 85,50%/от които на „БНЕБ“ЕАД са реализирани 179 160 Мвтч, а за същия период през предходната 2015 г. са реализирани 2943 928 Мвтч /дялово съотношение 73,21%/. В общия реализиран обем продажби на либерализирания пазар през първото полугодие на 2016 г. са включени закупените 100 600 Мвтч от свободния пазар.

Първата търговска сесия на „Българска независима енергийна борса ”ЕАД (БНЕБ) се проведе на 19.01.2016 г.

През първото полугодие на 2016г. „ТЕЦ Марица изток 2“ЕАД продаде179160Мвтч електроенергия на борсовата платформа на „Българска независима енергийна борса“ЕАД (БНЕБ) и реализира 11 348 хил.лв. при средна продажна цена от 63,34 лв./Мвтч.

Количествата реализирана електроенергия и разполагаема мощност на НЕК ОД на регулирания пазар са 315 119 Мвтч и бележат понижение от 522 821 Мвтч, представляващи 62.39 % по-малко спрямо отчетените 837 940 Мвтч през съпоставимия период на предходната 2015 г.

**Съгласно Решение на КЕВР № Ц-27/31.07.2015 година в сила от 01.08.2015 г. за активна ел.енергия нето е утвърдена цена в размер на 44,22 лв./Мвтч, а разполагаема мощност 23,73 лв./Мвтч.По този начин общата еднокомпонентна цена за продажби на регулиран пазар бе понижена от 68,30 лв./Мвтч на 67,95 лв./Мвтч** основно поради намалението на цената на разполагаемата мощност с 0,40 лв./Мвтч, а цената на активната ел.енергия бе минимално повишена с 0,05 лв./Мвтч при утвърдена квота за продажби на регулиран пазар за регулаторния период възлизаща на 613 200 Мвтч съгласно Решение на КЕВР № ТЕ-025/31.07.2015 година.

Намалението на цената за разполагаемост е мотивирано от КЕВР с предприетите действия от принципала на дружеството – Министерство на енергетиката, за провеждане на политика за съкращаване на административните разходи в държавните предприятия от сектор „Енергетика“ с 10% (въпреки, че заплатите на експлоатационния и ремонтния персонал не могат да бъдат класифицирани като административни разходи.

През първото полугодие на 2016 г. **„**ТЕЦ Марица изток 2” ЕАД реализира 74 721 Мвтч ел.енергия продадена за регулиране нагоре на ЕСО на стойност 12703 хил.лв., както и 3 473 Мвтч балансираща енергия при излишък на стойност 58 хил.лв. За съпоставимия период на предходната 2015 година са реализирани 79 657 Мвтч ел.енергия продадена за регулиране нагоре на ЕСО на стойност 13101 хил.лв., както и 4 494 Мвтч балансираща енергия при излишък на стойност 51 хил.лв. общо в размер на13 152 хил.лв. или с 391 хил.лв. повече спрямо отчетените 12 761 хил.лв. към 30.06.2016 година.

**Дружеството отчита умерен ръст на продажбите на либерализирания пазар с 16 344 хил.лв. или 7,57%, като повишението на реализираните количества беше отчетено през януари, февруари, март, май и юни2016 г. През изминалото първо полугодие на 2016 г. среднопретеглената цена за продажби на свободен пазар бележи намаление с 1,37 лв./Мвтч до 71,99 лв./Мвтч спрямо отчетените 73,36 лв,/Мвтч през предходната година**.

**Понижението на средната продажна цена основно се дължи на участието на „ТЕЦ Марица изток 2” ЕАД на борсовата платформа на„БНЕБ” ЕАД където отчетената средна продажна цена през първото полугодие е 63,34 лв./Мвтч.** Във връзка с подписаните на 16.10.2015 г. Ангажименти, представени от „БЕХ” ЕАД, „НЕК” ЕАД, „ТЕЦ Марица изток 2” ЕАД, „АЕЦ” ЕАД, „БНЕБ” ЕАД по дело АТ.39767 – БЕХ Електричество, „ТЕЦ Марица изток 2” ЕАД стриктно изпълнява своята част от поетите общи ангажименти като предоставя съответните количества електрическа енергия на свободен пазар чрез борсовата платформа на „Българска независима енергийна борса” ЕАД.

Въпреки отчетеното нарастване на продажбите на свободния пазар, през първото полугодие на 2016 г. Дружеството реализира незначителни приходи от продажба на студен резервв размер на 2 864 хил.лв. в сравнение с отчетените 5 898 хил.лв. на същия период на предходната 2015 г. и 17 770хил.лв. през 2014 година.

В решенията си след 2013 г. КЕВР признава на ЕСО ЕАД разходи за закупуване на разполагаемост за студен резерв и за допълнителни услуги, които определят праг на цената на разполагаема мощност (10 лв/МВтч) и праг на количеството разполагаемост за резерв и допълнителни услуги, значително по-ниски спрямо утвърдените от КЕВР цена и количество за разполагаема мощност на „ТЕЦ Марица изток 2“ ЕАД. ЕСО ЕАД обявява търгове за студен резерв, на които дружеството редовно участва, но е декласирано, поради факта, че не може да удовлетвори изискването за цена по-ниска от 10 лв/МВтч, тъй като регулираната цена за разполагаемост на „ТЕЦ Марица изток 2“ ЕАД е над 24 лв/МВтч.

С писмо наш изх. №2524/23.01.2015 г. до „ЕСО”ЕАД и с копие до КЕВР беше поискано съдействие от КЕВР относно възможността Дружеството да бъде допуснато да участва в обявената тръжна процедура за предоставяне на нетна разполагаема мощност за студен резерв за периода от 01.02.2015 до 31.03.2015 г. с цена в размер на 24,13 лв./Мвтч. Своевременно беше получен отговор от страна на (Д)КЕВР съгласно писмо изх.№ Е-13-12-2/27.01.2015 г., според което „ЕСО”ЕАД не следва да декласира участници с предложения, надхвърлящи 10 лв./Мвтч и централите които ще участват в тръжните процедури за студен резерв да съобразяват предложенията си с пазарните условия, като предлагат конкурентни цени. След проведен търг на 28.03.2016 г. беше сключен договор № DDE-005/31.03.2016 г. с „ЕСО” ЕАД за продажба на 418 704 Мвтч студен резерв при цена от 9,17 лв./Мвтч за периода от 01.04.2016 до 31.07.2016 г.


На основание чл.129 ал.3 и чл.131 ал.4 от Правилата за търговия с електрическа енергия дружеството е задължено да осигури разполагаемост за допълнителни услуги от работещи блокове (първично и вторично регулиране на мощността), които продава на ЕСО-ЕАД, съгласно сключен „Договор за достъп, предоставяне на допълнителни услуги и участие в пазара на балансираща енергия“ от 30.01.2014 г. по цена 10 лв/МВтч. Тази цена е договорена предвид решенията на КЕВР за по-ниски разходи на оператора, но не може да компенсира съответните разходи на „ТЕЦ Марица изток 2“ ЕАД за поддържането на резерви от мощност или ако дружеството продаде количествата на свободния пазар.

**Към 30.06.2016 г. „ТЕЦ Марица изток 2” ЕАД отчита отрицателен финансов резултат - загуба преди данъци в размер на 51069 хил.лв.** която е с 18 328 хил.лв. по-голяма спрямо отчетената загуба преди данъци 32 741 хил.лв. към 30.06.2015 г. Основните причини за отрицателния финансов резултат са свързани с редица регулаторни и нормативни промени в бизнес средата за периода 2012 – 2015 г., най-съществените от които са на силно намалелите приходи на дружеството от предоставяне на разполагаема мощност на ЕСО, непрекъснато увеличаващите се променливи разходи на дружеството, както и отчетените отрицателни курсови разлики от преоценка на валутни салда в японски йени..

**Разходи**

***Справка за разходите по икономически елементи към 30.06.2016 и 30.06.2015 г.***

|  |  |  |
| --- | --- | --- |
| **Наименование** | **30.06.2016**  **(в хил.лв)** | **30.06.2015**  **(в хил.лв.)** |
| *Гориво* | *119359* | *129824* |
| *Други материали* | *22769* | *19744* |
| *Външни услуги* | *18310* | *13187* |
| *Разходи за амортизации* | *46517* | *45946* |
| *Разходи за персонала* | *55078* | *55177* |
| *Разходи за емисии на парникови газове* | *24840* | *47 604* |
| *Други разходи* | *17172* | *3649* |
| **Общо:** | **304045** | **315130** |



Основните разходи на дружеството са вложените горива за производство, които към 30.06.2016 г. са на стойност 117 180 хил.лв., като считано **от 01.07.2014 г. е в сила определената нова по-висока цена в размер на 77,00 лв./тУГ (увеличена от 75,00 лв/тУГ) на лигнитните въглища от „Мини Марица изток” ЕАД.** През съпоставимият период от предходната 2015 г. те са в размер на 126 548 хил.лв. Отчетено е намаление с 9368 хил.лв., което се дължи на отчетеното по-ниско бруто производство на ел.енергия. Отчетената разходна норма към 30.06.2016 г. възлиза на 445,49 груг/квтч, като е с 8,42 груг/квтч или 1,93% по-висока спрямо отчетената през предходната 2015 г. - 437,17 груг/квтч. Увеличението се дължи на по-високият процент разход на ел.енергия за собствени нужди, който е в резултат на намаления обем производство.

За периода към 30.06.2016 г. „ТЕЦ Марица изток 2” ЕАД отчита разходи за парникови газове в размер на 24 840 хил.лв, като следва да отбележим, че съгласно Решение на КЕВР № Ц-27/31.07.2015 г., както и новото решение напиши отнасящо се до утвърждаване на цените за текущия регулаторен период същите не бяха признати в пълен размер в цената на електрическата енергия. Отчита се намаление спрямо предходната 2015 г. с 22 764 хил.лв., което се дължи на спад в цената на квотите.

Поетапно дружеството промени източника на захранване на собствени обекти, които не са част от вътрешната мрежа (Помпени станции с. Ханово и с. Ботево, станция захранваща МТЛТ). Същите се захранват от собственото производство, като по този начин се отчита намаление при разхода за ел.енергия за собствени нужди в размер на 218 хил.лв. за изминалото първо полугодие на 2016г. спрямо предходната 2015г.

През първото полугодие на 2016г. разходите за застраховка на имуществото са с 203 хил.лв. повече спрямо същия период на предходната година поради по-високата стойност на активите застрахованидоговора за задължително застраховане произтичащо от Лицензиите за производство на ел.енергия сключен в средата на мес. Август 2015 г.

Отчетените разходи за персонала за към 30.06.2016 г. са 55 078 хил.лв. и са с 99 хил.лв. по-малко спрямо отчетените 55 177 хил.лв. за съпоставимия период. Разходите за осигурителни вноски бележат незначително намаление с 86 хил.лв. до 9 822 хил.лв. вследствие на запазването размера на максимален осигурителен доход действащ от началото на 2016 година.

След приетите промени в Закона за енергетиката и създаването от 24.07.2015 г. на фонд „Сигурност на енергийната система” в него ще постъпват 5% от приходите на произведената и продаденаел.енергия на всички производители на енергия. Реализираните приходи ще отиват за покриване на дефицитите по изкупуването на скъпия ток от НЕК ЕАД. Отчитането на разходите допълнително се отрази негативно на „ТЕЦ Марица изток 2“ЕАД, като разходите към края на първото полугодие на 2016 г. са в размер на 13 003 хил.лв., като за календарната 2016г.се очаквада достигнат над 25 000 хил.лв. Тези допълнителни разходи са основната причина за значителното увеличение на перото „Други разходи”.

Нетните финансови разходи в основната си част са във връзка с отчетените отрицателни курсови разлики от преоценка на валутни салда в японски йени по дългосрочен банков заем с ЯБМС (Японската банка за международно сътрудничество) и лихви по заеми, отпуснати от ”Сосиете Женерал Експресбанк”АД, както и лихви по заеми отпуснати от едноличния собственик на капитала и са в размер на 22 583 хил.лв. разходи, като финансовите приходи са в размер на 553 хил.лв., а финансовите разходи – 23 136хил.лв.

**2. Други промени в бизнес средата**

На основание чл.35,ал.2,т.4 от Закона за енергетиката „ТЕЦ Марица изток 2“ЕАД подаде заявление изх. № 46765/28.12.2015г. до КЕВР за компенсиране на разходи, произтичащи от наложени задължения към обществото, свързани със защитата на обекти, представляващи критична инфраструктура в енергетиката, по което комисията не се произнесе. Поисканата компенсация беше в размер на 85 826 хил.лв., представляващи некомпенсирани разходи за 2015 г.

На 31.03.2016 г. „ТЕЦ Марица изток 2“ ЕАД заедно със заявлението изх. №11307/30.03.2016г. за утвърждаване на цени на ел.енергията за новия регулаторен период внесе отново искане на основание чл.35,ал.2,т.4 от Закона за енергетиката, като размера на некомпенсираните разходи, които дружеството поиска да бъдат признати е 128 804 хил.лв., включващи отчетени некомпенсирани разходи за 2015 г. в размер на 78 279 хил.лв. и разходи подлежащи на компенсиране за периода 01.07.2016 до 30.06.2017 г. в размер на 50 525 хил.лв., които не бяха признати от КЕВР съгласно Решение № Ц-19/30.06.2016 г.

**3. Други събития във връзка с финансовата дейност на дружеството**

**В резултат на гореописаните негативни процеси през 2015 г. и първото полугодие на 2016 г. „ТЕЦ Марица изток 2“ ЕАД натрупа значителни задължения към доставчика на основно гориво – „Мини Марица - изток“ ЕАД, като е налице просрочие във връзка с обслужването на същите.**

За да си осигури необходимите парични потоци „Мини Марица - изток“ ЕАД разчита основно на „ТЕЦ Марица изток 2“ ЕАД и краткосрочно кредитиране (овърдрафти и цесии), като получаването на заеми е все по-трудно за минното дружество.

В същото време в резултат на гореописаните причини е все по-трудно „ТЕЦ Марица изток 2“ ЕАД да погасява навременно задълженията си към „Мини Марица - изток“ ЕАД без да изпада в просрочие към други свои контрагенти.

Един от вариантите за намаляване на задлъжнялостта на „ТЕЦ Марица изток 2“ ЕАД към „Мини Марица - изток“ ЕАД и осигуряването на свеж финансов ресурс за минното предприятие беше задълженията на „ТЕЦ Марица изток 2“ ЕАД към „БЕХ“ ЕАД в размер на 155 194 360 лева да бъдат трансформирани в основен капитал.

С решение по т. I.2 от Протокол № 45-2015/25.09.2015 г. СД на „БЕХ“ ЕАД взема решение за увеличение на капитала на „ТЕЦ Марица изток 2” ЕАД със сумата от 55 333 664,86 лв. (Договор за заем № 41-2013/12339 от 25.07.2013 г.). С решение по т.1 от Протокол № Е-РД-21-64/30.12.2015г. на Министъра на енергетиката е издадено разрешение на „БЕХ”ЕАД да увеличи капитала на дъщерното дружество „ТЕЦ Марица изток 2”ЕАД по реда на чл.193 от ТЗ чрез издаване на нова емисия акции. което беше вписано в Търговския регистър на 09.05.2016 г. в размер на 49 550 780 лв., представляващо главницата по Договор за заем № 41-2013/12339 от 25.07.2013 г., чрез издаване на 4 955 078 нови обикновени поименни акции с право на глас с номинал 10 лева всяка По този начин размерът на основния капитал достигна 89 676 350,00 лева, разпределен на 8 967 535 обикновени поименни акции с право на глас с номинал 10 лева всяка.

В края на месец май 2015 г. беше подписан договор за заем №13790/25.05.2015г. от „БЕХ”ЕАД на основание Решение по т.ІІ.6 от протокол №24-2015 от 21.05.2015г. на Съвета на Директорите на „БЕХ“ ЕАД и Протокол №Е-РД-21-26 от 22.05.2015г. на Министъра на енергетиката за даване на разрешение на „БЕХ“ ЕАД да отпусне заем на„ТЕЦ Марица изток 2” ЕАД в размер на 20 000 хил.лв., който беше усвоен изцяло и се извърши плащане към „Мини Марица изток” ЕАД за доставени въглища.

По заема се отчита просрочие от 20 000 хил.лв. към края на първото полугодие на 2016г., като не е извършено плащане на главница, като по този заем са платени единствено лихви през 2015 г. в размер на 51 хил.лв.

Въз основа на решение за предоставяне на заем по т.13 от Протокол №18/12.05.2016 г. на Съвета на Директорите на „ТЕЦ Марица изток 2“ ЕАД, на основание Решение по т.I.2. от Протокол № 31-2016/19.05.2016 г. от заседание на Съвета на Директорите на „БЕХ“ЕАД и Протокол № Е-РД-21-23 от 27.05.2016 г. на Министъра на енергетиката е дадено разрешение на „БЕХ“ЕАД за отпускане на заем на „ТЕЦ Марица изток 2“ ЕАД в размер на 60 000 хил.лв. със срок на действие 48 месеца и гратисен период 12 месеца при лихвен процент 4,49%. Съгласно Решение № Р-240/10.06.2016 г. на КЕВР беше дадено разрешение от регулатора за сключване на Договора за заем възлизащ на 60 000 хил.лв. Заемът беше усвоен в пълния размер от 60 000 хил.лв. и беше използван приоритетно за погасяване на задължения към „Мини Марица изток“ ЕАД.

Във връзка с натрупано значително просрочие към „Мини Марица изток” ЕАД мината пристъпи към цедиране на част от вземанията си от „ТЕЦ Марица изток 2“ ЕАД. На „Търговска банка Д“ АД бяха цедирани 10 000 хил.лв. с падеж до 07.04.2016 г., като на 09.06.2016г. бе подписано споразумение между „Търговска банка Д“ АД и „ТЕЦ Марица изток 2“ ЕАД с което се договори нов погасителен план за дължимия остатък от задължения по цесията в размер на 7 500 хил.лв. на 12/дванадесет/ равни месечни вноски по 625 хил.лв. считано от 25.06.2016г. до 25.05.2017г.

На „Българска Банка за Развитие“ АД бяха цедирани задължения в размер на 50 000 хил.лв. със срок на погасяване 50 месеца в периода от 30.10.2015г. до 29.11.2019г.(1 000 хил.лв. на месец) като към края на първото полугодие на 2016г. задълженията се погасяват в срок.

В края на м. Февруари/началото на м. Март 2016 г. беше извършено плащането на поредната (15-та) вноска по обслужването на дългосрочния инвестиционен заем, отпуснат от ЯБМС за финансиране на проекта за рехабилитация на старата част на централата. Заемът се обслужва редовно като не е допускано никакво просрочие.

**Регулаторните рамки спуснати над дружеството от националното ни и международно законодателство водят до значително увеличение на разходите, намаление на приходите и генериране на отрицателни финансови резултати.**

При условие, че „ТЕЦ Марица изток 2” ЕАД не може да реализира необходимите количества разполагаема мощност, дружеството е принудено да произвежда и да реализира максимално възможни количества ел.енергия. Във връзка с действието на редица европейски директиви в областта на екологията, себестойността на произвежданата ел.енергия за периода 2013 – 2015 г. се увеличи значително, което в съчетание с ниските цени на електроенергията на свободния пазар и наличието на такси, които се налагат върху търгуваните количества води до невъзможност дружеството да получи приходи, които да покрият разходите за производство.

Допълнителен негативен ефект се очаква и от прогнозата на „Мини Марица - изток“ ЕАД за количествата въглища, които могат да доставят на „ТЕЦ Марица изток 2“ ЕАД през следващите няколко години. „Мини Марица - изток“ ЕАД предвижда ограничение на количеството въглища, които могат да бъдат доставени на „ТЕЦ Марица изток 2“ ЕАД, което ще доведе до мощности в принудителен престой, за които няма да се плаща разполагаема мощност, но ще се търпят разходи.

Допълнително неблагоприятно отражение върху финансовото състояние на дружеството оказва и изпълнение на поети „Ангажименти, представени от „Български Енергиен Холдинг“ ЕАД, „Национална електрическа компания, „ТЕЦ Марица изток 2” ЕАД, „АЕЦ Козлодуй” ЕАД по дело АТ. 39767 – БЕХ електричество като се отчита и нарастващия риск от увеличаване на предлаганите на борсовата платформа количества електрическа енергия за всяка следваща година.

От месец Февруари 2016г. се наблюдава значителен спад на цените на електрическата енергия в страната и региона. Цените по борсите, на които се търгува електрическа енергия се сринаха до нива от 22.00 €/MWh до 29.00 €/MWh.Отчита се и тенденция за загуба на интерес от реализиране на количества електрическа енергия по съществуващи дългосрочни договори по причина на действащия пазарен модел с продажба на количества електрическа енергия на нереално ниски цени от пазарни участници.

**След приспадане на таксите за пренос и достъп, за да постигне конкурентни цени на предлаганата ел.енергия „ТЕЦ Марица изток 2” ЕАД следва да продава дори под цената определена от КЕВР за новия ценови период (69,11 лв/MWh).**

Допълнителен негативен ефект се очаква и от фактът, че според Решение № 19/30.06.2016г., за новия регулаторен период се предвижда „НЕК” ЕАД да продава на свободния пазар голяма част от количествата, които общественият доставчик има задължение да изкупи, като разликата между по-високите от пазарните цени (по които НЕК ЕАД изкупува електрическата енергия по чл. 93а и чл. 94 от ЗЕ) и пазарната цена се компенсира чрез част от приходите на обществения доставчик от цената за задължения към обществото. Това ще окаже изключително негативно влияние върху предлагането на електроенергия от страна на „ТЕЦ Марица изток 2” ЕАД на свободен пазар. Предвидените количества на свободен пазар за НЕК” ЕАД - Обществен доставчик, които са в размер на 6 356 521 MWh (736 MW средно на час), представляват 36,25% от задължителната квота за изкупуване и над 19% от очакваната обща консумация на ел.енергия в страната и буквално заличава участието и възможността за такова на „ТЕЦ Марица изток 2” ЕАД на свободен пазар.

**В резултат на гореописаните причини, освен отрицателнте финансови резултати „ТЕЦ Марица изток 2“ ЕАД отчита и значително просрочие при обслужване на задълженията си. Към 30.06.2016 г. общият размер на просрочените задължения на дружеството е 204 640 хил.лв., от които 153 260 хил.лв. към дружества от групата на „БЕХ“ ЕАД, 27 436 хил.лв. към Фонд "Сигурност на електроенергийната система" и 26 944 хил.лв. към други контрагенти.**

Налице е риск от невъзможност да бъдат реализирани проектите, включени в Националния план за инвестиции, срещу които дружеството има право да получи безплатни квоти за парникови газове, както и риск от неизпълнение в пълен обем на предвидените дейности по ремонтната и инвестиционната програма, което ще доведе по повишаване на аварийността на съоръженията.

„**ТЕЦ Марица изток 2“ ЕАД е кредитополучател по дългосрочен инвестиционен заем от ЯБМС** (Японска Банка за Международно Сътрудничество), като договорът за кредит е сключен на 09.Юли.2004 г. Кредитът има за цел да финансира на т.нар. „Японски проект” в ТЕЦ Марица Изток 2 ЕАД. Общата стойност на главницата по заемното споразумение е 25 106 616 600 японски йени (85% от общата стойност на проекта). **Заемът е държавно гарантиран.** Споразумението за гаранция между правителството на Република България и ЯБМС е ратифицирано със закон от 29 юли 2004 г. и съгласно него правителството на Република България гарантира на ЯБМС надлежното и точно плащане на цялата сума на главницата в размер на 25 106 616 600 японски йени, лихви, такси и всякакви други разходи, дължими от заемополучателя на ЯБМС. До момента във връзка с обслужването на заема не са допускани никакви просрочия.

**С падеж 08.09.2016 г. е поредната вноска по обслужване на заема, в размер на 1 255 331 000,00 яп.йени главница и 76 888 122,00 яп.йени лихва. Левовата равностойност на плащането, което „ТЕЦ Марица изток 2“ ЕАД следва да извърши към ЯБМС е около 22,86 млн.лева, които дружеството едва ли ще може да осигури, при което възниква и риск от активиране на държавната гаранция и обременяване на държавния бюджет.**

**Изготвил,**

**Станимир Генов**

**Икономист - плановик**

**Съгласувал**

**Сотир Сотиров**

**Главен счетоводител**

**„ТЕЦ Марица изток 2“ ЕАД**